བཀྲ་ཤིས་པའི་དོན་མཚོན་ཞིང་།བདུད་འདུལ་འདྲེ་འགོག་གི་ནུས་པ་ལྡན་པའི་ནང་བསྟན་གྱི་རི་མོ་རྣམ་བཅུ་དབང་ལྡན་ནི་སྒོ་ཐོག་ཏུ་སྦྱར་བ་མ་ཟད།སྲུང་འཁོར་དུ་ཚེམ་པའམ།ཡང་ན་མཚན་རྟགས་སུ་བཟོས་ནས་བྲང་ཁར་ཐོགས་པ།དགོན་པ་དང་གྲོང་པའི་ཁང་ཁྱིམ་སོགས་ག་ས་གང་དུ་ཡང་མཐུན་པ་སྤུན་བཞི་སྟེ།གླང་ཆེན་དང་།སྤྲེའུ།རི་བོང་།བྱ་སྲེག་པ་སོགས་ཀྱི་རྒྱན་རིས་བྲིས་ནས་མི་རྣམས་ཕན་ཚུན་བར་དུ་བརྩི་བཀུར་རོགས་རམ་དང་འཆམ་མཐུན་མཉམ་གནས་ཡོང་པར་སྨོན་པ།བོད་བརྒྱུད་ནང་བསྟན་གྱི་ཤུགས་རྐྱེན་ཐེབས་པས་བོད་རིགས་མི་དམངས་རྣམས་ནི་ཕན་ཚུན་བར་གྱི་མཛའ་སེམས་ལ་མཐོང་ཆེན་བྱེད་ལ།མཐུན་སྒྲིལ་འཆམ་མཐུན་ལ་བརྩོན་ལེན་བྱེད་པས།གནའ་བོའི་མཆུ་སྦྱོར་གུས་ལུགས་ཀྱི་གོམས་སྲོལ་བཟང་པོ་འདི་ཡང་ད་ལྟའི་བར་དུ་སྲུང་འཛིན་བྱེད་ཐུབ་བྱུང་།མཐུན་སྒྲིལ་དང་མཛའ་བཤེས་ལྡན་པའི་སྤྱི་ཚོགས་ཁོར་ཡུག་འདི་འདྲའི་འོག་ཏུ།བོད་རིགས་མི་དམངས་རྣམས་ནི་མཐོ་སྒང་ཁ་བའི་ལྗོངས་སུ་བདེ་སྐྱིད་ཀྱི་འཚོ་བ་རོལ་བཞིན་འཚོ་ཞིང་གནས་པ་ཡིན།